**AKREDITIRANJE KONTROLNIH ORGANOV S PODORČJA TAHOGRAFOV**

**Usmeritve za ocenjevalce**

| **Vprašanje, nejasnost** | **Usmeritev za ocenjevalce SA** |
| --- | --- |
| 1. | **Kontrola zmožnosti daljinskega prenosa podatkov iz tahografa (DSRC test)**V postopku kontrole je bilo ugotovljeno, da DSRC komunikacija sicer deluje, vendar le pri krajših razdaljah (~ 5m). Rezultat kontrole bi tako lahko bil pozitiven, komunikacija v realnih razmerah (na cesti) pa ne bi delovala, kar bi lahko pomenilo kazen za lastnika vozila. | V Izvedbeni uredbi Komisije (EU) 2016/799, 6.3 (DSC\_85 – DSC\_87) je določeno, da se zmožnost prenosa podatkov preverja na razdalji 2 m – 10 m. V DSC\_33 je nadalje določeno, da mora biti prenos podatkov uspešen vsaj v 99 % primerov.Zahtevo lahko interpretiramo na način, da je za pozitivni rezultat kontrole potrebno ugotoviti zmožnost prenosa podatkov na poljubni razdalji med 2 m in 10 m. **Dogovor: kontrolni organ, ki ugotovi zmožnost prenosa podatkov na katerikoli razdalji znotraj predpisanega območja (npr. na razdalji 3 m), zato lahko poda pozitivno oceno o skladnosti, četudi npr. na daljši razdalji prenos podatkov ni deloval.** |
| 2. | **»Alternativna« metoda metodi referenčnega kabla**Delavnica želi uporabljati alternativno metodo metodi referenčnega kabla:* ob odklopu dajalnika priklopijo napravo (slika spodaj) in z njeno pomočjo preberejo št. dajalnika impulzov
* ob tem preverijo ali je odklop zabeležen na tahografu
* prebrano št. dajalnika primerjajo s številko na prvem tehničnem izpisu

 | »Alternativna« metoda sicer zadosti zahtevi 257a in 257 b Izvedbene uredbe Komisije (EU) 2016/799: ne pa tudi zahtevi 020 iz Priloge 13 Pravilnika o odobritvi in nalogah delavnic za tahografe in naprave za omejevanje hitrosti:**Dogovor: glede na to, da so delavnice dolžne izvajati postopek kontrole, v skladu z določili Pravilnika (Pravilnik je naveden tudi v obsegu za akreditacijo) uporaba »alternativnih« (takšnih, ki niso predvideni s Pravilnikom) postopkov kontrole ni mogoča.** |
| 3. | **Obvladovanje programske opreme v tablicah VDO in Stoneridge**Proizvajalec nadgradnjo programske opreme izvede »na daljavo«. Uporabnik tablice nima oziroma ima minimalni vpliv na posodobitev programske opreme tablice:* operacijski sistem se posodablja samodejno
* programska oprema VDO se posodablja po sistemu "PUSH": uporabnik tablice mora omogočiti posodabljanje in ONLINE povezavo tablice, sicer program preneha delovati
 | Standard ISO/IEC 17020:2012 v točki 6.2.13 določa zahteve za programsko opremo, ki mora biti:* ustrezna za uporabo: validirana, verzije posodobljene
* zavarovana glede celovitosti in varnosti podatkov
* vzdrževana, da pravilno deluje.

Pri programski opremi VDO Tablet gre za namensko prog. opremo, zato se smatra za ustrezno za uporabo (ponovna validacija ni potrebna), zavarovano, seznanjeni smo z njenim vzdrževanjem (posodabljanjem verzij).------------Nadalje velja za prog. opremo tudi zahteva iz 6.2.15, kjer je zahtevano, da se v obliki zapisov hrani informacije o programski opremi, kot npr. identifikacijo, info. o kalibraciji in vzdrževanju.**Dogovor: od kontrolnih organov zaenkrat ne pričakujemo spremljanja verzij programske opreme na tablicah VDO in Stoneridge. S predstavniki proizvajalcev bomo skušali dogovoriti obveščanje tahografskih delavnic o posodobitvah, ki lahko vplivajo na rezultat kontrole.** |
| 4 | **Tablici CTC in Workshop TAB imata možnost določiti razdalje, pri katerih se izmerita W in l**.Vprašanje: katera (najmanjša) razdalja je še ustrezna? | Metoda za določitev W in l mora zagotoviti 0,5% točnost izmerjenega rezultata. **Dogovor: na ocenjevanja je potrebno preveriti, ali se zahtevana točnost dejansko dosega!****Npr. s pregledom zapisov kontrolnega organa, ponovitvijo meritev na ocenjevanju, naredi se lahko primerjava s stezo ali preskus - meritev l: na valjih in pri 10 obratih kolesa.****Ta preskus (l na valjih/pri 10 obratih kolesa) je na ocenjevanju priporočljivo izvesti ob dvomu v rezultate kontrole, ob uvedbi novih metod…**  |
| 5. | Nekateri kontrolni organi pri izvedbi kontrole z referenčnim kablom (ne-namenoma) **zablokirajo dajalnik impulzov.**  | Opažene so bile težave z nekaterimi serijami dajalnikov.Po navedbah predstavnikov proizvajalcev se težavam ne bo moč v celoti izogniti niti v bližnji prihodnosti.Težave naj bi bile povezane s prvo generacijo VDO dajalnikov: KITAS senzorji 2185 do verzije 1.11 [serijske številke niso na voljo.Napovedana je nova verzija KITAS senzorja 2185 V2.0 |
| 6. | **Merjenje globine pnevmatik.**Ali je potrebno izmeriti globino profila vseh pnevmatik, čeprav se v TAHO EV preverja samo vpis skrajne leve in skrajne desne? | **Dogovor:****- če ima vozilo na pogonski osi 4 pnevmatike, je potrebno izmeriti globino profila vseh 4 pnevmatik.** **Vse 4 rezultate je potrebno vpisati tudi v TahoEV, kljub temu, da se preverja vnos skrajno leve in desne pnevmatike na prvi pogonski osi!****- če ima vozilo na pogonski osi 2 pnevmatiki, se vpišejo vrednosti v TahoEV v skrajno levo in skrajno desno polje.****- če ima vozilo dvojno zadnjo pogonsko os se vnesejo podatki za obe osi.**Obvezni vnos v TahoEV je označen z rdečim robom: |
| 7. | **Merilna negotovost**Ali je potreben izračun merilne negotovosti npr. za potrditev ustrezne točnosti metode na stezi 20 m? | **Dogovor: na področju kontrole tahografov izračun merilne negotovosti ni potreben.****Kot dovoljšna aktivnost za potrditev metode »steza 20 m« se smatra npr. primerjava metode z metodo »na valjih«.** |
| 8 | **Mobilne delavnice: izvedba kontrole na terenu** | **Dogovor: pri ocenjevanju mobilnih delavnic - izvedba kontrole na terenu** je v ocenjevanje potrebno vključiti tudi naslednje vsebine:1. Kako se izvaja zamenjava zaščitnih oznak na dajalniku impulzov?
2. Kako se izvaja metoda referenčnega kabla?
3. Kako se zagotavljate ustreznost tlaka v pogonskih pnevmatikah (dostop do stisnjenega zraka)?
 |
| 9. | **Kakšne so potrebne aktivnosti kontrolnega organa za ustrezno obvladovanje »steze 20m«.** | **Dogovor - kontrolni organ mora imeti:**a. dokumentirano metodo za določitev dolžine 20 metrske merilne steze pri mobilni delavnicib. dokumentirano metodo za kalibracijo dolžine 20 metrske merilne steze na lokaciji kontrolnega organa.Opomba: kontrolni organ, ki sam izvede kalibracijo dolžine 20 m steze, mora pri tem uporabiti kalibriran meter. Rezultate kalibracije je potrebno dokumentirati – v zapisu navesti izmerjene vrednosti (npr. 5 ponovitev in izračunana povprečna vrednost), identifikacijo uporabljenega metra, izvajalca kalibracije, datum izvedbe. c. merilne steze na lokaciji kontrolnega organa se vodijo kot del merilne opremed. določene pogoje za sprejemljivost izmerjene steze [20 metrov +/- 10 centimetrov]e. ustrezno opremo, ki omogoča enolično postavitev odsevnikovf. določeno število voženj - kontrola naj se izvaja z vožnjo naprej ter metodo izračuna povprečne vrednostig. dokumentirano metodo in opremo za določanje l na 20 metrski stezi [npr. merilnik premera, merilni pas za obseg kolesa, tračni meter z 10 x ponovitvijo, ipd.]----------------------Pri ocenjevanju preverimo razumevanje:a. vpliva vožnje pod kotom, stran od vodilne črteb. vpliva dolžine 20 metrske steze na rezultat Wc. izgube impulzov |
| 10. | **Ali lahko kontrolni organ omeji stranki čas za vložitev pritožbe / priziva (npr. na 15 dni)?** | **Dogovor:**Kontrolni organ mora stranki omogočiti razumno dolg rok, da vloži pritožbo (npr. glede odnosa do stranke, kakovosti vgrajenega potrošnega materiala, slabo opravljenega dela) ali priziv na rezultate kontrole. 15 dnevni rok je lahko primerno dolg.Glede na zahteve ISO/IEC 17020:2012, točka 7.5  je kontrolni organ dolžan obravnavati vse pritožbe/prizive, ki se nanašajo na njegovo delo. Kontrolni organ mora torej, kljub morebiti prepozno vloženi pritožbi/prizivu, izvesti vse faze pritožbenega/prizivnega procesa, ki so določene v ISO/IEC 17020:2012, točka 7.6 in dodatno pojasnjene v sistemskih postopkih kontrolnega organa. |

Zadnjič posodobljeno: januar 2023